zápal stredného ucha
Dobrý deň, 15 ročná dcéra dostala na začínajúci zápal stredného ucha Azithromycin 250mg 6 tabliet. Zatiaľ vybrala len 4, ale je jej veľmi zle od žalúdka, na vracanie, bolí ju hlava a mala aj hnačku. 
Prosím Vás, musí tie lieky dobrať, alebo ich môže vysadiť?
Ďakujem za odpoveď.
Dobrý deň,
ďakujeme za Vašu otázku.
Žiaľ nepoznám celkový zdravotný stav Vašej dcéry, preto nie je v mojej kompetencii nariadiť ukončenie antibiotickej liečby. Vami popisované ťažkosti patria medzi časté nežiadúce účinky lieku Azithromycin. V prípade výskytu vedľajších účinkov je potrebné upovedomiť o tom lekára, ktorý nariadi ďalší postup v liečbe.
Prajem skorú úľavu od ťažkostí.
S pozdravom
Mgr. Emma Halás Haluščíková